O tânără agresată de un bărbat, în noaptea de joi spre vineri, în Piața Unirii, a chemat poliția, dar echipajul a zăbovit numai câteva secunde la caz.

Polițiștii au fost fotografiați de când au ajuns, lucru care i-a bulversat atât de mult încât au plecat fără să mai facă nimic, ne-a scris cel care a surprins momentul.

”Fata arăta spre un tip care zicea ea că a agresat-o. Au coborât, s-au luat de mine că nu le plăceau pozele și au plecat. Fata a rămas cu gura căscată că n-o apăra nimeni”, ne-a scris Mihai, care a relatat scena pe Facebook.

Poveste de noapte din Cluj

Două tinere:

- Domnu' polițist, băiatul ăla de acolo (nu eu, altul) m-a agresat și nu mă lasă în pace.

- Hai, tu, de acolo!

Polițiștii:

- Ne face poze!

- Nu-i nimic, zicem că am venit la intervenție, doar suntem în intervenție!

- Domnu', vreți să și zâmbim? Haideți că zâmbim.

Eu:

- Nu, nu am nevoie. Voi zâmbi eu.

Polițiștii:

- Așa, faceți poze, că poate o să aveți odată nevoie de ajutorul nostru.

Eu:

- Am avut de destule ori, dar n-o să mai am, stați liniștiți."

(Reparcare, aprindere girofar, stat 10 secunde, plecat)